title: Σχεδίαση βάσης δεδομένων και έξυπνη διασύνδεση πανεπιστημίων και επιχειρήσεων για γραφεία μεταφοράς τεχνολογίας

title: Database design and smart matching of universities and businesses for technology transfer offices
Creators: name: Παπαδογιαννης Δημητριος
Publisher: name: Technical University of Crete
Year: 2025

description: Κάθε πανεπιστημιακό ίδρυμα οφείλει να στηρίζει το ακαδημαϊκό προσωπικό του και να αναδεικνύει όλα τα καινοτόμα προϊόντα και υπηρεσίες που δημιουργούνται ή παρέχονται από τα μέλη του. Το Γραφείο Μεταφοράς Τεχνολογίας του Πολυτεχνείου Κρήτης αναλαμβάνει ακριβώς αυτή τη διασύνδεση του Ιδρύματος με επιχειρήσεις και άλλους φορείς. Ωστόσο, στη σημερινή εποχή του ψηφιακού μετασχηματισμού, για την αποδοτική λειτουργία του Γραφείου θα πρέπει να υπάρχει υποστήριξη και από κατάλληλα ψηφιακά εργαλεία που συλλέγουν, αναλύουν και ανακτούν δεδομένα αποτελεσματικά, διευκολύνοντας την ενημέρωση και την επικοινωνία μεταξύ των χρηστών. Προς αυτή την κατεύθυνση, αξιοποιούνται τεχνολογίες από τον τομέα του Προγραμματισμού Διαδικτυακών Εφαρμογών σε συνδυασμό με τον στενά συνδεδεμένο τομέα των Βάσεων Δεδομένων. Σκοπός της παρούσας διπλωματικής εργασίας είναι ο σχεδιασμός και η υλοποίηση μιας ολοκληρωμένης διαδικτυακής εφαρμογής υποστήριξης για το Γραφείο Μεταφοράς Τεχνολογίας του Πολυτεχνείου Κρήτης. Στην εφαρμογή καταχωρούνται πληροφορίες για τα Εργαστήρια των Σχολών, τα Καινοτόμα Προϊόντα των Εφευρετών και τα στοιχεία ενδιαφερόμενων Επιχειρήσεων. Η εφαρμογή στη συνέχεια παρέχει μεθόδους για αναζήτηση και έξυπνη ανάκτηση δεδομένων, προκειμένου να διευκολυνθεί η έξυπνη διασύνδεση πανεπιστημίου και επιχειρήσεων σε περιπτώσεις κοινού ενδιαφέροντος. Για την υλοποίηση της εφαρμογής, χρησιμοποιήθηκαν εργαλεία ανοικτού κώδικα. Δημιουργήθηκε μια καλά δομημένη βάση δεδομένων MariaDB και μια δυναμική ιστοσελίδα, χρησιμοποιώντας το PHP Framework Laravel, το οποίο ακολουθεί την αρχιτεκτονική Model-View-Controller και προσφέρει responsive περιβάλλον για μεγάλο εύρος από σταθερές και φορητές συσκευές. Ένα από τα κύρια καινοτόμα στοιχεία της εφαρμογής είναι ο εξελιγμένος μηχανισμός αναζήτησης που συνδυάζει δύο προσεγγίσεις: (α) την κλασική αναζήτηση που υλοποιείται μέσω SQL queries για την εύρεση εγγραφών όπου εμφανίζονται συγκεκριμένες λέξεις-κλειδιά, χωρίς να λαμβάνονται όμως υπόψη τα όποια συμφραζόμενα (context-free) και (β) έναν πιο έξυπνο μηχανισμό που βασίζεται σε επεξεργασία φυσικής γλώσσας και τεχνητή νοημοσύνη, χρησιμοποιώντας το προεκπαιδευμένο μοντέλο GreekBERT σε συνδυασμό με το KeyBERT για την εξαγωγή context-aware λέξεων-κλειδιών. Αυτός ο μηχανισμός, που αξιοποιεί μεθόδους, όπως ο διαχωρισμός του κειμένου και η δημιουργία n-grams, παράγει ένα score για κάθε πιθανό keyword και εφαρμόζει φιλτράρισμα, ώστε να απορρίπτει keywords που εμφανίζονται σε αρνητικό πλαίσιο συμφραζομένων. Έτσι, βελτιώνεται σημαντικά η ακρίβεια στην ανάκτηση πληροφοριών. Τέλος, η εφαρμογή παρέχει, μέσω ρόλου Διαχειριστή (backend), τη δυνατότητα διαχείρισης χρηστών και εγγραφών με πλήρη πρόσβαση για δημιουργία, τροποποίηση, διαγραφή και ρυθμίσεις. Η αξιολόγηση της εφαρμογής από χρήστες έδειξε ότι η εφαρμογή λειτουργεί ικανοποιητικά, προσφέροντας στους χρήστες μια γρήγορη και ακριβή αναζήτηση που κατανοεί τα συμφραζόμενα των δεδομένων, θέτοντας επίσης τα θεμέλια για περαιτέρω βελτιώσεις και επεκτάσεις στο μέλλον.
description: Every higher-education institution must support its academic staff and highlight all the innovative products and services created or provided by its members. The Technology Transfer Office of the Technical University of Crete undertakes precisely this interconnection of the Institution with businesses and other bodies. However, in today's era of digital transformation, for the efficient operation of the Office there should also be support from suitable digital tools that collect, analyze and retrieve data effectively, facilitating information exchange and communication between users. Towards this end, technologies from the domain of Web Application Programming are utilized in combination with the closely-linked domain of Databases. The purpose of this diploma thesis is the design and implementation of an integrated online support application for the Technology Transfer Office of the Technical University of Crete. The application registers information about the Schools' Laboratories, the Innovative Products of the Inventors and the data of interested Businesses. The application then provides methods for search and intelligent data retrieval, in order to facilitate the smart matching of university and businesses in cases of common interest. Open source tools were used to implement the application. A well-structured MariaDB database and a dynamic website were created, using the PHP Framework Laravel, which follows the Model-View-Controller architecture and offers a responsive environment for a wide range of fixed and mobile devices. One of the main innovative elements of the application is the advanced search engine that combines two approaches: (a) the classic search implemented through SQL queries to find records where specific keywords appear, without taking into account any surrounding information (context-free) and (b) a smarter mechanism based on natural language processing and artificial intelligence, using the pre-trained GreekBERT model in combination with KeyBERT to extract context-aware keywords. This mechanism, which utilizes methods, such as text segmentation and the creation of n-grams, generates a score for each possible keyword and applies filtering to reject keywords that appear in a negative context. Thus, the accuracy of information retrieval is significantly improved. Finally, the application provides, through an Administrator role (backend), the ability to manage users and records with full access to creation, modification, deletion and configuration. User evaluation of the application demonstrates that the application functions satisfactorily, offering users a fast and accurate search engine that understands the context of the data, also laying the foundation for further improvements and extensions in the future.